
SKJEBERG VOLLEYBALLKLUBB
Postboks 72, 1740 Borgenhaugen		Kontonummer: 1090.25.20983

Årsmelding Skjeberg volleyballklubb 2018 – 2019
Styret
Styret i Skjeberg volleyballklubb har bestått av følgende;
	Rolle
	Navn

	Styreleder
	Bente Gamst Hornnæs

	Nestleder
	Ola Lundem

	Sekretær
	Stein Arild Finstad

	Styremedlem
	Lars Garder

	Styremedlem
	Nina Lundem

	Spillerrepresentant 1
	Agnes Garder (meldte overgang til Koll høsten 2018)

	Spillerrepresentant 2
	Tone A. Finstad (sluttet som spiller i Skjeberg VBK høsten 2018)

	Vara spillerrepresentant
	Emilie Hattrem (sluttet som spiller i Skjeberg VBK høsten 2018)

	1. varamedlem
	Nina Therese Garder



Styret har gjennomført 4 styremøter og behandlet 24 saker. Styremøtene har i hovedsak blitt avholdt i Sandbakken Flerbrukshall – møterom. Klubben hadde ca.70 medlemmer pr. 15. februar og har i sesongen 2018/2019 stilt lag 3-4 mixlag i Mini serien (Minions 7-12 år), 2 lag jenter under 15 år serien (JU15), 2 lag jenter under 17 år serien (JU17) og 1 lag gutter under 15 år serien (GU15).

Minions
Dette har vært gjennomsnittlig 13 spillere i alderen 7 – 12 år. De har stilt med 2-4 lag på hver turnering og spilt på 3 turneringer. Skjeberg Minions har trente 1 gang i uken fram til rett før årsskiftet, da gikk de over til 2 treninger i uka. De spiller på nivå 2 på turneringer. Iris Lundem har vært hovedtrener og på senhøsten fikk hun med seg Sara Valle Hustad som assistenttrener. Imidlertid sluttet Sara i Skjeberg VBK ved årsskiftet, og da gikk Kristine Skeide inn i rollen som assistenttrener. På turneringene har Iris fått bistand fra Bente Gamst Hornnæs, Håvard Wold, Ola Lundem og Tom-Rune Hustad som lagledere på turneringene. Spillerne har gått fra nivå 1 til nivå 2 og har vunnet mange kamper på turneringene.

GU15
Gruppen har 10 spillere i alderen 12 – 13 år i skrivende stund. Gruppen har gått over fra å trene 2 ganger i uken før sommeren til å trene 3 ganger i uken fra høsten. Da avsluttet man også fellestreningene med JU15. På våren deltok GU15 på gallaturnering og Viking Volley cup etter at årsmøte 2018 fant sted. Sesongen 2018/2019 har de deltatt i 5 US turneringer, regionsmesterskap U15 og Kungälv cup. Lene Vestby Hauge var trener fram til oktober 2018, da tok Claudio Beretta over rollen som enetrener. I februar 2019 gikk imidlertid Lene inn som hjelpetrener for laget igjen. Lene Vestby har vært oppmann på turneringene.

JU15
Gruppen er 16 spillere i alderen 12 – 14 år som har stilt med 2 lag på turneringene. Gruppen har gått over fra å trene 2 ganger i uken før sommeren til å trene 3 ganger i uken fra høsten. Da avsluttet man også fellestreningene med GU15. Enkelte av U15 spillerne trener med U17 laget. På våren deltok JU15 i på gallaturnering og Viking Volley cup etter at årsmøte 2018 fant sted. Sesongen 2018/2019 har de deltatt i 5 US turneringer, regionsmesterskap U15 og Kungälv cup. Det ene laget opplevde å bli diskvalifisert på den ene turneringen da ledelsen ved en feiltagelse brukte for mange overårige spillere på laget. Da JU15 gikk over til å trene uten GU15, tok Stig Kristiansen over som trener. Pr. i dag trene Stig Kristiansen JU15 2 ganger i uken og Lene Vestby trener gruppen 1 gang i uken. Karianne Svendsen og Nina Lundem har vært oppmann for hvert sitt lag på turneringene. 

JU17
Gruppen har hatt 15 spillere i alderen 14 – 17 år, og stiller med 2 lag i turneringene. Et lag i 1. divisjon og 1 lag i 2. divisjon. De trener 3 ganger i uken. De var svært få på vårparten og deltok ikke på gallaturneringen våren 2018. Sesongen 2018/2019 har de deltatt på 5 US turneringer og regionsmesterskap U17. Denis Handusenko og Lars Garder samarbeidet om å trene laget fram til sommeren. Etter sommeren har Denis hatt hovedansvaret for laget, men på senhøsten flyttet Denis til Oslo og kunne ikke lenger komme 3 ganger i uken. Han trappet ned til å trene 2 ganger i uken, den 3 gangen tok Stig Kristiansen over. Når laget har vært uten trener, har Iris Lundem tatt trenerrollen. Nina Lundem har fulgt laget som oppmann. 

Avgående lag
Sesongen 2017/2018 hadde Skjeberg VBK både JU19 og GU19 samt et lag i damer 3. divisjon og et lag i herrer 5. divisjon. De 2 sistnevnte lagene besto stort sett av ungdomsspillerne fra JU19 lagene, med noe hjelp fra seniorspillere som ikke lenger var aktive spillere. Høsten 2018 flyttet mange av spillerne pga skolegang, og klubben kunne ikke lenger stille med senior lag. Det er første gang i klubbens historie at Skjeberg VBK ikke har seniorlag i seriespill. Skjeberg VBK håper imidlertid at tilveksten fører til at klubben igjen kan melde på lag på seniornivå. 

Old boys/old girls
[bookmark: _GoBack]Dette er spillere som tidligere har spilt aktivt volleyball og som holder dette vedlike med spilletrening hver onsdag kveld. De har tradisjonelt holdt til på Hornnes skole, men flyttet over til Sandbakken Flerbrukshall høsten 2019. De har opplevd en sterk økning i antall spillere, og er i dag 14-15 medlemmer, hvorav det møter gjennomsnittlig 8-11 personer hver gang.

Regionslag
Skjeberg VBK har ikke hatt noen spillere på regionslaget sesongen 2018/2019. Men Iris Lundem og Anne Margrethe fulgte flere utvalgstreninger; Iris Lundem fulgte fram til og med siste utvalgstrening. Med god utvikling også neste sesong, håper vi at Skjeberg spillere vil bli tatt ut på regionslaget sesongen 2019/2020. 

Regionsmesterskap / Norgesmesterskap
Skjeberg volleyballklubb stilte på regionmesterskapet (RM) U17 i Skjeberghallen 19. januar 2019, men klarte ikke å kvalifisere seg til NM. Skjeberg VBK stilte også til RM U15 i Bjørnholthallen den 27. januar 2019. Her hadde vi håp om å kunne kvalifisere jentene til NM, men tapte på «målstreken». Guttene nådde heller ikke frem, men fikk likevel tilbud om å delta pga få lag hadde takket ja til å delta på NM i Tønsberg. Dette har guttene takket ja til, og de skal derfor delta i NM GU15 siste helg i mars 2019. 

Kirstine Garder spilte NM U21 beachvolleyball og vant sammen med Renate Bjerland fra Oslo Volley.
Agnes Garder deltok i NM U17 beachvolleyball og kom på 17. plass av 34 lag.

Hjemmearena
Høsten 2018 skiftet Skjeberg volleyballklubb hjemmearena. Etter mange års tilhold i Skjeberghallen, flyttet klubben til den nye Sandbakken Flerbrukshall. Denne hallen er primært bygget for å dekke behovet for større turnarrangementer. Skjeberg VBK ble trukket inn i hallen via Skjeberg Turn, som ønsket å sikre seg brukere som ikke ødelegger gulvet med klister o.l. Skjeberg VBK ble trukket inn i planleggingen av hallen før byggestart, men etter at de fleste konseptene var valgt. Dette har Skjeberg VBK strevet litt med i etterkant. 
Den nye hallen består av en storsal med 3 treningsbaner og en kampbane, samt en tilliggende gymsal som har en volleyballbane. Da Skjeberg VBK startet treningen i Sandbakkenhallen, viste det seg at festene til stengene var montert feil vei ned i gulvet på treningsbanene. Dette gjorde det umulig å få opp nettene. Entreprenøren valgte da å skjøre vekk sporene i gulvfestene, slik at det var mulig å sette stengene rett vei. Da ble det imidlertid så store hull at stengene sto veldig ustabilt. Dette førte til at nettene bare ség ned på midten og lagene fikk feil netthøyde. Entreprenøren kom tilbake og sveiset på nye spor den rette veien, men stengene forble ustabile. Imidlertid var kontrakten mellom entreprenør og Sarpsborg kommune formulert slik at kommunen ikke kunne reklamere på dette. Skjeberg VBK har derfor måttet skrive en formell klage til Sarpsborg kommune, som da må rette opp feilen ved å kjøpe nye fester og stenger til disse banene. Dette ble utført i uke 4, og hallen har nå like stenger til alle banene.

Videre opplevde Skjeberg VBK at uvedkommende kom inn på lageret og både tok med seg utstyr og fjernet utstyr fra rommet. Samlet sett forsvant det en splitter ny ballbag med Skjeberg VBK logo, fylt med 6 nye beachvolleyballballer som var utlånt fra Oslo Volley. Videre ble det borte tennisballer, ballpumper og flere matchballer. Etter mange dialoger med og avvisninger fra Sarpsborg kommune på problemstillingen, oppdaget låsansvarlig at utleiekontoret hadde gitt en annen klubb tilgang til vårt lager. Saken ble beklaget og klubben fikk ny lås på døren. I tillegg har klubben sendt inn krav om erstatning for det tapte utstyret. Denne erstatningssaken er fremdeles pågående.
I den nye Sandbakkenhallen har Skjeberg VBK nå tilgang til 4 treningsbaner samt at det er mulig å sette opp en kampbane i den store hallen når de andre banene ikke er rigget. Klubben har også egen kontorplass og enkel tilgang til både stort og lite møterom. Det er smarttavler, storskjermer, høyttaleranlegg og kiosk med alle fasiliteter i hallen. 
Ny rutine som er innført i klubben i forbindelse med overgangen til ny hall, er at alle spillerne møter i garderobene og blir der inntil treningen starter. 
Høsten 2018 innførte Sarpsborg kommune store begrensninger i åpningstidene i helger. Fra tidligere å kunne holde hallen åpen til kl.20.00-21.00, avhengig av behov, stenges nå hallene kl.16.30. Dette gjør det veldig vanskelig for Skjeberg VBK å gjennomføre arrangementer, da vi er avhengige av åpningstid til kl.20.00. Vi fikk dispensasjon 2 helger, da vi allerede hadde tatt på oss disse arrangementene. Klubben har deltatt i møte sammen med øvrige Sarpsborgklubber og Sarpsborg idrettsråd om saken, det har også vært pressedekning rundt dette. I skrivende stund er det ingen løsning. Skjeberg VBK står derfor i fare for ikke å kunne påta seg arrangementer i sesongen 2019/2020, dersom åpningstidene ikke utvides igjen.

Trenere
Det er krevende å skaffe stabil og kvalifisert trener kraft. Skjeberg VBK mistet høsten 2018 sin hovedtrener gjennom mange år, da Lars Garder sluttet som trener. Imidlertid har det kommet nye trener krefter til klubben, samtidig som vi har behold flere fra forrige sesong. Vi har i dag solide trener krefter i følgende personer:
Stig Kristiansen, mangeårig trener med trener 2 kompetanse – spilt aktivt i mange år. Han trener i dag JU15 og JU17.
Lene Vestby, ungdomstrener og pedagogikk – spilt aktivt i mange år. Hun trener i dag U15.
Claudio Beretta, trener 1 kompetanse og spillererfaring på italiensk toppnivå. Han trener i dag GU15 og bistår Denis Handusenko med JU17.
Denis Handusenko, trener 1 kompetanse og spillererfaring på norsk junior toppnivå. Han trener i dag JU17.
Iris Lundem, trener 1 kompetanse og erfaring fra idrett på toppnivå. Hun trener i dag Skjeberg Minions.
Videre har Skjeberg VBK tilgang til Lars Garder og Magne Kaspersen som vikartrenere.


Treningstider – Sandbakken flerbrukshall
	Lag
	Mandag
	
Tirsdag
	Onsdag
	Torsdag

	Minions
	18.00 – 19.00
	

	
	18.30 - 19.30

	U15
	19.00 - 21.00
	
18.30-20.00
	
	19.30 - 21.30

	U17
	19.00 – 21.00
	
20.00-21.30
	
	19.30 – 21.30

	Old boys/old girls
	
	
	20.00-22.00
	



Utstyr
Skjeberg volleyballklubb har kjøpt 25 nye volleyballer, 3 poengtavler samt gardintrapp, oppbevaringsbokser og opphengsutstyr i nytt lagerrom. I tillegg har klubben gått til innkjøp av kortautomat, slik at vi kan tilby kjøp med kort på arrangementene våre. Vi har fått erstattet den lille kompressorpumpen, som gikk i stykker i høst. Klubben har fått en brukt PC samt nytt nettbrett av vår største samarbeidspartner, Infotjenester. Dette skal brukes til styrearbeid og kiosk. 

Seminar, kurs og opplæring
Skjeberg volleyballklubb har i sesongen utdannet 6 trenere;
· Denis Handusenko (modul 3 og 4 av trener 1 kurset)
· Iris Lundem (modul 3 og 4 av trener 1 kurset)
· Sara Valle Hustad (trener 1)
· Lars Garder (modul 2 av kurslærer kurs)

Skjeberg VBK har denne sesongen utdannet 5 dommere:
· Kristian Ramberg Andersen
· Clea Rain Barnedo
· Tobias Olavessen
· Tuva Engseth
· Ajla Preljevic

Møter/samlinger
· Bente Hornnæs og Lars Garder deltok i dialogmøte med Norges Volleyballforbund den 15. februar 2018.
· Lars Garder deltok i pressekonferanse om Nye Sandbakkenhallen den 11.04.2018. Han deltok også i noen byggemøter.
· Ola Lundem har deltatt på årsmøte i Borg Bingo den 16.04.2018
· Bente Gamst Hornnæs har deltatt på ledersamling/volleyballtinget for region Øst den 21-22. april 2018.
· Bente Gamst Hornnæs har deltatt på Frivillighetsseminar i regi av Sarpsborg Idrettsråd – Sarpsborg Scene den 18. 09.2018.
· Bente Gamst Hornnæs har deltatt på ledermøte i Sarpsborg Idrettsråd den 22.10.2018.
· Bente Gamst Hornnæs og Nina Lundem har deltatt på møte med klubber og Sarpsborg Idrettsråd om åpningstider i Sarpsborg kommunes idrettshaller den 27.11.2018.

Volleyballarrangement
Klubben har hatt 6 turneringer for Region Øst siden forrige årsmøte. 
1. Den 22.04.2018 avholdt Skjeberg VBK utviklingssamling og Teen Volley turnering i Skjeberghallen.
2. Den 20.10.2019 avholdt Skjeberg VBK US runde 1 U17 i Skjeberghallen.
3. Den 21.10.2019 avholdt Skjeberg VBK US runde 1 U19 i Skjeberghallen.
4. Den 19.01.2019 avholdt Skjeberg VBK RM U17 i Skjeberghallen.
5. Den 20.01.2019 avholdt Skjeberg VBK Utviklingssamling #4 + Teen Volley turnering i Skjeberghallen.
6. Den 02.03.2019 avholdt Skjeberg VBK Østfold Miniligarunde i Sandbakkenhallen.

I forbindelse med store arrangement rigget 4-6 personer i ca 2 timer fredagen i forveien - det er helt nødvendig at alle baner er klargjorte dagen i forveien for å rekke kampstart. Nina Lundem har vært kioskansvarlig og sørget for nødvendig kioskinnhold, kioskvakter og rigging dagen i forveien. I år har vi sett en formidabel økning i omsetning, basert på det arbeidet Nina har gjort. Fra å ha en kiosk som tidligere gikk i null, har vi nå et overskudd på 10-12000 for en helg. Dette ligger en formidabel jobb bak denne omsetningsøkningen og Skjeberg VBK er veldig takknemlig for den jobben Nina utfører her. 

Øvrige erfaringer er at sekretariatet bør være bemannet med to personer hele dagen. Ellers må sponsormateriell synliggjøres, lagnavn settes på garderobedørene, baner må merkes med banenummer tilsvarende det forbundet har nummerert banene til og ekstra søppeldunker må plasseres ut. Underveis må garderober og toaletter følges opp m.h.t søppel og papir/såpe.

Den 22. april 2018 var Skjeberg volleyballklubb vertskap for utviklingssamling/Teen Volley Turnering. Det var første gang klubben hadde ansvaret for en utviklingssamling som etter lunsj gikk over til å være en Teen Volley turnering. Vi hadde fått tilsendt kampoppsettet fra volleyballforbundet. Men når kampene gikk på tid uten settvinnere, fikk vi problemer med Profixio – som regner ut det videre sluttspillet. Vi måtte derfor sette opp sluttspillet manuelt, og det var en svært krevende jobb. Resultatet var at arrangementet ble svært forsinket, og det var mange irriterte spillere og lagledere. Da Skjeberg VBK gjentok dette arrangementet den 20.januar, brukte vi fjorårets erfaringer og kom litt bedre ut av situasjonen. Men flere kamper ble med feil lag og noen kamper ble ikke gjennomført. Det er vanskelig å få dette til å fungere når man skal oppdatere 12 kamper på en gang og det er kun 5 minutter pause mellom hver kamp. På dette arrangementet var det også en sekvens med Ernæringsundervisning, den ble kjørt i pausen mellom utviklingssamlingen og Teen Volley turneringen. Selve utviklingssamlingen ble ledet av Lars Garder.
Høsten 2018 søkte Skjeberg VBK LAM midler til å igangsette en volleyballskole. Det var Stig Kristiansen og Claudio Beretta som skulle ha ansvaret for volleyballskolen, som skulle avholdes 2 dager i uken over 2 måneder. Volleyballskolen skulle være et lavterskeltilbud for ungdomsskoleelever, hvor det var gratis å delta. Det ble delt ut lapper på alle ungdomsskolene + at det ble hengt opp plakater og promotert på klubbens websider og Facebookside. Oppsummeringen av denne promoteringen viste at det kom kun 2 nye spiller i kjølevannet av dette opplegget.

Andre arrangement
I 2017 fikk klubben penger til å avholde en temakveld med fokus ernæring samt en temakveld om satsing på volleyball. Klubben avholdt ernæringskveld den 09.04.2018, det var et tilbud for både spillere og foreldre. Idrettslærer Thomas Dalen var engasjert som foredragsholder. Når foredraget var ferdig, ble det servert kveldsmat med fokus på de matvariantene som Thomas Dalen anbefalte. Det var en lærerik kveld, samtidig som at måltidet var sosialt fremmende for spillere og foreldre. Dessverre har ikke 2018 året gitt tid til å arrangere temakveld om satsing på volleyball, men vi vil forsøke å gjennomføre dette i 2019.
Høsten 2016 fikk Skjeberg VBK penger til å kjøpe inn utstyr for å kunne lage en lavkostnads treningsleir. Det ble kjøpt inn beachvolleyballbane, beachvolleyballer og 2 store lavvoer til formålet. Våren 2018 søkte Skjeberg VBK om midler til å kunne dekke trenerutgifter og servering for en treningsleir. Skjeberg VBK engasjerte 2 trenere og booket Våler Aktivitetssenter fra 24. juni til 24. juni. Naboklubbene ble også invitert til å delta på leiren. Dessverre ble søknaden om midler ikke imøtekommet og klubben ble derfor nødt til å ta betalt for arrangementet. Uklart om dette eller tidspunktet var årsaken, men påmeldingen var så lav at arrangementet ble avlyst. Skjeberg VBK vil prøve å arrangere på nytt våren 2019/ alternativ rett før skolestart 2019. 
Klubben hadde sommeravslutning for sesongen 2018/2019 på Østgaard i Halden (hjemgården til Lars Garder) den 20. juni 2018. Det var meldt dårlig vær, så det ble lagt opp til innendørs arrangement. Det var felles koldtbord og kakebord, artig quiz laget av Agnes Garder og flott omvisning på Østgaard av Nina Garder. Det deltok spillere, søsken og foreldre. En hyggelig og samtidig vemodig kveld – da vi visste at dette var siste samling med mange av de spillerne som har vært sentrale i klubben i mange år. 
Den 9. november arrangerte Skjeberg VBK juleavslutning i form av klubbkveld på Sarpsborg Bowlingsenter. Arrangementet var for alle de aktive spillerne i klubben. Mot en liten egenandel, fikk spillerne pizza, brus og slush og bowlingspill. Arrangementet varte i 3 timer og var svært populært. Både Minions og ungdomslagene deltok, og det var veldig hyggelig å blande gruppen slik en kveld. 
Den 29.11 fylte trener Stig Kristiansen 50 år. Alle spillerne gjorde stas på ham på treningen med å dele ut en rose hver samt synge bursdagssangen for ham. Deretter var det kaker og brus før treningen ble avsluttet med en intern volleyballturnering. 
Skjeberg volleyballklubb arrangerte dommerkurs den 8-9. desember Kurset startet med teoriundervisning lørdag kl.10.00-14.00 (møterom i Sandbakkenhallen). Kurset ble fulgt opp med en praksis i Sandbakkenhallen søndag kl.09.00-16.00. Dette var obligatorisk for alle medlemmer som spiller på U15 nivå og høyere. Kurset var gratis og alle deltagerne fikk dommerkort, fløyte og toss coin. Det var 23 deltagere på kurset der 18 spillere var fra Skjeberg volleyballklubb, de øvrige var fra Hvaler, Tønsberg og Sarpsborg volleyballklubb. Jens Jacob Bjørnslett var kursleder.
Den 13. desember 2018 arrangerte Skjeberg volleyballklubb nisseturnering i Sandbakkenhallen. I motsetning til tidligere år, kunne vi i år ikke invitere naboklubbene – klubben har så mange spillere at det ikke var plass til eksterne. Det var kamper på tid, og spillerne dømte når de ikke spilte. Det var lagt opp til et konsept hvor spillerne vandret fra lag til lag, og den spilleren som var med på flest vinnerlag, fikk individuell premie. Der det var likt, måtte spillerne konkurrere mot hverandre. Dette førte til mange morsomme og spennende ballvekslinger. 
Det er gjennomført et klubbmøte den 07.05.2018 og to foreldremøter, henholdsvis 25.09.2018 og 10.01.2019. I tillegg er det avholdt et trenermøte den 01.10.2018 og 07.02.2019 og et foreldre/spillermøte for GU15 i forbindelse med NM U15 den 11.02.2019.
Åpen fredag: Da Sandbakkenhallen ble bygd, ble det etablert en kiosk/kafeteria i hallen for å skape en arena for ungdom som ikke er engasjert i foreningsarbeid. Bakgrunnen er at det ikke finnes andre arenaer for dette i Sandbakken skolekrets. Høsten 2018 søkte og fikk Skjeberg VBK kr.24000,- fra Sarpsborg Idrettsråd, nærmere bestemt fra inkluderingsmidlene 2018 til å avholde 10 Åpne Fredager i Sandbakkenhallen vinterhalvåret 2018/2019. Skjeberg VBK skal  ha åpen kiosk og idrettshall i Sandbakkenhallen i 2 timer i til sammen 10 fredagskvelder. Claudio Beretta og Stig Kristiansen ble engasjert til å drifte de åpne fredagene, og spillerne byttet på å stå i kiosken. Det ble lagt til rette for at de besøkende kunne spille volleyball, drive frilek og prøve seg på badminton. Det ble lagt opp til en kiosk uten ferskvarer, for at klubben styre skulle være delvis fristilt fra dette arrangementet. For dette arbeidet fikk både kioskvakter og hallansvarlige godtgjørelse. Målet for Skjeberg VBK var at disse klubbene ville øke rekrutteringen til klubben. Arrangementet ble profilert på klubbens webside og Facebook side, Sarpsborgs Idrettsråds webside og i tillegg ble det delt ut plakater på Sandbakken ungdomsskole og på lokalsamfunnets butikker. Oppsummeringen fra arrangementet viste at vi fikk ca. 25 besøkende pr. kveld. 

EM kvalifiseringskamper 2018
Skjeberg volleyballklubb var i samarbeid med Sarpsborg volleyballklubb og Norges Volleyballforbund, vertskap for EM-kvalifiseringskamper som ble spilt Kongstenhallen i den 18. august og 25. august 2018. Arrangementet ble avholdt i Kongstenhallen fordi Sarpsborg kommune ikke har noen idrettshaller som er store nok for denne type arrangementer. Bente Gamst Hornnæs, Lars Garder og Ola Lundem representerte Skjeberg volleyballklubb inn i en arbeidsgruppe som planla det praktiske rundt arrangementet sammen med Norges volleyballforbund. Det ble gjennomført mange arbeidsmøter med Sarpsborg Volleyballklubb samt noen samarbeidsmøter med Norges Volleyballforbund. Arbeidsgruppen syntes det var svært krevende å jobbe med arrangementet da rammene og premissene for prosjektet var uklare. Avtalen for oppgaven ble bl.a. ikke underskrevet før august 2018 og det var heller ikke endelig avklart hvilken godtgjørelse klubben skulle få fra NVBF for arbeidet i forkant av arrangementet. Skjeberg VBK strevde også med at Sarpsborg VBK i tider ble fullstendig fraværende mht til å ta kontakt og å svare på henvendelser i tider hvor det var svært stramt tidspress. Det skulle ha vært avhold et oppsummeringsmøte etter arrangementene, men det har NVBF aldri kalt inn til.

Skjeberg VBK’s oppsummering av arrangementene var at de ble svært vellykkede. Det var TV dekning begge dagene og svært positive tilbakemeldinger. Det var krevende å skaffe det antall publikummere som var ønsket, og pr. i dag har Skjeberg VBK ikke oversikt over hvor mange som kom. Men tribunene virket relativt fulle. Arrangementene genererte innsats fra alle spillerne og foreldrene i klubben. I forkant av kampene måtte det legges ut et eget gulvdekke, som tok flere timer å legge. I tillegg måtte det rigges og bemannes kiosk, presserom og VIP rom. Det ble servert drikke og boller og nøtteblanding for alle som deltok på de dugnadene. Vi måtte også stille med vaktpersonell og personell som fulgte opp garderober, toalettanlegg og søppeldunker. Alle som deltok på EM arrangementene, fikk forsynes seg med mat og drikke underveis. Klubbene måtte også stille med kontaktperson på Gardemoen for de utenlandske landslagene og følge disse til hotellet. Denne oppgaven fikk klubbene mindre enn en ukes varsel på. Nina fikk i oppgave å vaske alle draktene til landslaget begge helgene, da de skulle videre til kamper andre steder rett etter. Skjeberg VBK skaffet også, via Prozo og Infotjenester, likt tøy til alle balltrillere og gulvmoppere. Dette tøyet fikk NVBF beholde etter arrangementene. 

Et av følgearrangementene til EM kvalifiseringskampene var å arrangere en treningsleir for juniorlandslagene. Målet var at spilleren skulle trene hele siste uken før skolestart og avslutte treningsleiren med å overvære de første EM kvalifiseringskampene. Treningsleiren ble avholdt på Grålum skole og spillerne trente i Grålumhallen. Sarpsborg og Skjeberg VBK var her tekniske arrangører av treningsleiren, og hadde ansvaret for overnatting, treningsfasiliteter og servering. Dette var en jobb som krevde klubbens tilstedeværelse 24/7 i den uken treningsleiren pågikk. Vi delte uken mellom oss og Skjeberg VBK hadde ansvaret for all vakttjeneste og matservering fra mandag morgen til torsdag morgen. Her stilte foreldre og spillere opp og det gikk knirkefritt de dagene Skjeberg VBK hadde ansvaret. Mye takket Nina Lundem, som sto på morgen til kveld med oppfølging av matserveringen. Vi hadde et strålende samarbeid med Grålum skole, og spesielt med vaktmestertjenesten. Treningsleiren ble gjennomført knirkefritt, med kun én uheldig hendelse. Det var svært varmt den uken treningsleiren pågikk, og ungdommene som sov i gymsalen lot døren stå åpen. I løpet av natten kom det uvedkommende inn i gymsalen og stjal mobilen fra en av spillerne. Den ble funnet igjen av politiet noe senere. Dette fikk ikke klubbene vite før etter at arrangementet var over. Men konklusjonen på denne erfaringen er at det nok må være minst 2 våkne nattevakter på slike arrangementer. 

Sarpsborg kommune bidro økonomisk med midler til EM arrangementet, under forutsetning om at det ble laget noen sidearrangementer knyttet til EM kampene i Sarpsborg – fortrinnsvis mot skolene.

Det ble da avgjort at det skulle arrangeres en beachvolleyballturnering for alle 8. klasser i Sarpsborg kommune forsommeren 2018, samt en volleyballskole for alle 8. klassinger høsten 2018.

Beach Volleyballturnering: Den 13. juni 2018 avholdt Sarpsborg og Skjeberg VBK en beachvolleyballturnering i Glengshølen. Vi fikk låne musikkanlegg, beachvolleyballnett og baller fra NVBF, de ble kjørt ned til oss i forbindelse med et arbeidsmøte angående EM kampene. Begge klubbene med spillere og foreldre møttes på Glengshølen kvelden i forveien og satte opp alle nettene – til sammen 15 baner. Det ble servert is og brus til alle som deltok på dugnaden. Dugnaden foregikk på dagen, men det var flere av spillerne i klubben som hadde fri fra skolen. Disse + foreldre som jobbet skift, stilte opp som dommere. Medlemmene i EM komiteen tok avspaseringsdag for å gjennomføre arrangementet. Det ble meldt på 35 lag med 5-6 spillere, så det kom til sammen rundt 175-200 aktører. Tilnærmet alle skolene i kommunen deltok. Dessverre fikk vi ikke lyd i musikkanlegget fra NVBF, så vi hadde kun det lille kompaktanlegget til Skjeberg VBK. Det var litt stusselig, men ungdommen tok det greit. Det blir også oppvisningskamp med landslagsspillere i pausen. Tilbakemeldingen fra skolene var at dette var svært populært og at de håper vi kan gjenta dette i 2019.

Volleyballskole for 8. klassinger: Det ble bestemt at det skulle kjøres en vollleyballskole for alle ungdomsskolene i kommunen. Siden denne måtte gå på dagtid, trengte vi en trener som kunne ta dette oppdraget på dagen. På vegne av de to klubbene, søkte derfor Skjeberg VBK om utviklingsmidler. Vi fikk kr.15000,- til å engasjere Gustavo Vega fra Oslo Volley til å kjøre volleyballskolene. 4 skoler meldte seg på, og av disse skolene var det én skole som hadde så mange elever at de måtte kjøre skolen over 2 dager. Volleyballskolen gikk over 3 timer pr. gruppe, og Skjeberg VBK stilte med baller, nett, pumpe og ballkurver. Med unntak av et tilfelle, kjørte Skjeberg VBK Gustavo til og fra jernbanestasjonen og den aktuelle skolen hver morgen og hver ettermiddag. Sarpsborg VBK engasjerte seg ikke i planleggingen eller gjennomføringen av volleyballskolen, tross gjentatte mailer og telefoner. Så dette ble et Skjeberg VBK prosjekt. Gustavo hadde med seg baller fra Oslo Volley, disse ble mellomlagret i Sandbakkenhallen. Og det var i forbindelse med dette at noen tok en våre ballbager med 6 beachvolleyballballer – tilhørende Oslo Volley.



Økonomi, samarbeidspartnere og dugnader
Infotjenester og Kalnes eiendom er hovedsponsorer for Skjeberg volleyballklubb og bedriftene har gitt klubben en solid driftsstøtte samt finansiert styrketrening hver mandag på Quality. Styrketreningen opphørte imidlertid naturlig høsten 2018, da de spillerne som da var igjen i klubben, var for unge til å være med på dette. Høsten 2018 har klubben formalisert samarbeidet med Infotjenester ytterligere, med å skrive en samarbeidskontrakt som sier noe om begge parters forpliktelser i samarbeidet. Infotjenester skal profileres på klubbtøy, rollups, skjermer og webside, i tillegg til at klubben skal arrangere en Infotjenester dag for ansatte med familie. Bedriften har også fått bruke halltid fra Skjeberg VBK, til å kunne trene beachvolleyball til et bedriftsarrangement de deltok på. 

Klubben har også inngått en samarbeidsavtale med Prozo, som gir gode rabatter og cashback til klubben når spillerne kjøper Hummeltøy. Det har blitt satt opp en klubbuniform, bestående av bukse, genser, kamptrøye og shorts. Dette får spillerne til sterkt rabatterte priser. Ordningen med Prozo tilsier profilering av bedriften på rollups, skjermer og webside.

Videre har klubben inngått avtale med XXL bygg v/Knatterud trelast. De har gått inn som såkalt gullsponsor, og vil med dette profileres på rollups, skjermer og webside.

Klubben har også sendt en rekke økonomiske søknader, og fikk her gjennomslag for midler til volleyballskole høsten 2018 og Åpen Fredag. 

På grunn av mye arbeid knyttet til EM kvalifiseringsarrangementene, har Skjeberg VBK ikke hatt andre dugnader i 2018 enn de som er knyttet til hjemmearrangementene. 

Hjemmesiden www.skjebergvbk.no

